আজ মহাকুম্ভের শেষ শাহি স্নান, চলছে বাড়তি নজরদারি

ওয়েব ডেস্ক: ১৪৪ বছর পর এসেছে মহাযোগ। প্রয়াগরাজে চলছে মহাকুম্ভ। আর আজ মহা শিবরাত্রির দিন শেষ শাহি স্নানে যোগ দিয়েছেন হাজার হাজার পুণ্যার্থী যোগ দিয়েছেন মহাকুম্ভে। তবে পদপিষ্টের ঘটনা থেকে শিক্ষা নিয়ে বাড়তি সতর্কতা অবলম্বন করা হয়েছে উত্তরপ্রদেশ প্রশাসনের পক্ষ থেকে। গোটা পরিস্থিতির উপর নিজের অফিস থেকে নজরদারি চালাচ্ছেন উত্তরপ্রদেশের মুখ্যমন্ত্রী যোগী আদিত্যনাথ।

আরও পড়ুন: মসজিদ ঘিরে বিতর্ক! সুপ্রিম কোর্টে বিস্ফোরক দাবি উত্তর প্রদেশ সরকারের

জানা যাচ্ছে, যোগী সরকারের তরফ থেকে গোরক্ষনাথ মন্দিরে একটি কন্ট্রোল রুম খোলা হয়েছে। সেখান থেকেই নজরদারি চালাচ্ছেন তিনি। জানা যাচ্ছে, শেষ শাহি স্নান উপলক্ষে মেলা চত্বরে গাড়ি চলাচলের উপরেও জারি করা হয়েছে নিষেধাজ্ঞা। ভিআইপিদের জন্য রাখা হয়নি কোন বিশেষ ব্যবস্থা। পুণ্যার্থীদের উদ্দেশ্যে একাধিক নির্দেশিকা জারি করেছে উত্তরপ্রদেশ সরকার। নিকটবর্তী ঘাটেই স্নান করতে বলা হয়েছে পুণ্যার্থীদের।

উত্তরপ্রদেশ পুলিশে ডিআইজি বৈভব কৃষ্ণ জানিয়েছেন, শিবরাত্রিরের পরিস্থিতি সামাল দেওয়ার মতো প্রস্তুত পুলিশ বাহিনী। মোতায়েন করা হয়েছে ৩৭ হাজার পুলিশকর্মী, ১৪ হাজার হোমগার্ড। বসানো হয়েছে এআই ভিত্তিক ২৭৫০ টি সিসিটিভি ক্যামেরা। এছাড়া নতুন করে ৩ টি জল পুলিশ স্টেশন, ১৮ টি জল কন্ট্রোল রুম, ৫০ টি ওয়াচটাওয়ার বসানো হয়েছে।

দেখুন অন্য খবর